**«Жадыңа тұт» жадынамасы**

* Жеткіншектердің психологиялық және физиологиялық ерекшеліктерін ескеріңіз.
* Баланың жағымды қасиетін көре біліңіз. Әр баланың бойындағы жақсы қасиетті іздеңіз. Соған сүйене отырып, басқа жақтарын түзеуге әрекет етіңіз.
* Бала көңілсіз, мазасызданып отырғанын байқасаңыз, оны көп мазаламай сабақтан соң оңаша сөйлескен жөн.
* Педагог екеніңізді танытып, баланың жан-дүниесін түсінуге, өзіндік кілтін табуға тырысыңыз.
* Егер сабағыңызды қызықты өткізетін болсаңыз, балалар да сабақты қызығып оқитын болады.
* Сабағыңызға селқос қарап отырған бала мұғалімнің айтқанына зейін сала алмай, шашыраңқы отырады.
* Баланың қобалжып отырғанын байқаған кезде, әзілдесіп, олардың бойларындағы қысымды сейілдетуге тырысыңыз. Одан бала тәртіпсіз болып кетпейді.
* Қандай жағдай болмасын сабырлық танытып, бала өз қатесін түсінетіндей жағдайға келіңіз. Қателік сізден кетсе, оңаша болғанда өз қателігіңізді мойындаңыз.
* Егер балаға мол мейірімділікпен қарасаңыз, ол да сізге солай қарайтын болады. Сіз оларға қалай қарым-қатынас жасайсыз, олар да сізге солай қарым-қатынас жасайды.
* Бала сіздің оған қамқорлық жасап тұрғаныңызды сезінуі керек. Егер оқушыны жамандай берсеңіз, ол одан әрі жаман бола береді, ал егер жақсы қасиетін көріп қалып, мақтай берсеңіз, онда ол мақтауға тұрарлықтай қылықтар істеуге ұмтылып тұратын болады.
* Баламен қарым-қатынаста барынша адал болыңыз.

 

***Жас мандарға***

***арналған жадынама***